29.7.2022
ET
Euroopa Liidu Teataja
L 200/25
KOMISJONI RAKENDUSMÄÄRUS (EL) 2022/1322, 25. juuli 2022, millega muudetakse rakendusmäärust (EL) 2021/632 seoses loeteludega loomsetest saadustest, loomsetest kõrvalsaadustest ja liittoodetest, mille suhtes kohaldatakse piiripunktides ametlikku kontrolli (EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 47 lõike 2 esimese lõigu punkti a,
ning arvestades järgmist:
(1)
Komisjoni rakendusmäärusega (EL) 2021/632 (2) on kehtestatud loetelud loomadest ja loomsetest saadustest, loomsest paljundusmaterjalist, loomsetest kõrvalsaadustest ja nendest saadud toodetest, liittoodetest ning heinast ja põhust, mis tuleb esitada piiripunktides ametliku kontrolli tegemiseks, kusjuures tuleb ära märkida nende kombineeritud nomenklatuuri (CN) kood, mis on sätestatud nõukogu määruses (EMÜ) nr 2658/87 (3).
(2)
Komisjoni delegeeritud määruse (EL) 2019/625 (4) artiklites 3, 5 ja 12 on sätestatud impordinõuded kaubasaadetistele, millele on teatavate CN-koodide ja harmoneeritud süsteemi koodidega („HS-koodid“) osutatud määruse (EMÜ) nr 2658/87 I lisa teises osas.
Neid sätteid on muudetud komisjoni delegeeritud määrusega (EL) 2022/887 (5).
Delegeeritud määruses (EL) 2022/887 selgitatakse kohaldatavaid koode, lisatakse puuduvad koodid ja jäetakse välja koodid, mis ei ole enam asjakohased.
Seepärast on asjakohane lisada rakendusmääruse (EL) 2021/632 lisa loeteludesse rubriigid ja CN-koodid 0901, 1902 19, 1904 10 30, 1904 10 90, 1904 20, 1904 90 80, 2008 99, 2906, 2936 ja 3002 49 00, et vältida ebaselgust selles osas, milliste kaubasaadetiste suhtes kohaldatakse piiripunktides ametlikku kontrolli.
(1) ELT L 95, 7.4.2017, lk 1.
(2) Komisjoni 13. aprilli 2021. aasta rakendusmäärus (EL) 2021/632, millega kehtestatakse Euroopa Parlamendi ja nõukogu määruse (EL) 2017/625 rakenduseeskirjad seoses loeteludega loomadest, loomsetest saadustest, loomsest paljundusmaterjalist, loomsetest kõrvalsaadustest ja nendest saadud toodetest, liittoodetest ning heinast ja põhust, mille suhtes kohaldatakse piiripunktides ametlikku kontrolli, ning tunnistatakse kehtetuks komisjoni rakendusmäärus (EL) 2019/2007 ja komisjoni otsus 2007/275/EÜ (ELT L 132, 19.4.2021, lk 24).
(3) Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
(4) Komisjoni 4. märtsi 2019. aasta delegeeritud määrus (EL) 2019/625, millega täiendatakse Euroopa Parlamendi ja nõukogu määrust (EL) 2017/625 seoses teatavate inimtoiduks ettenähtud toodete ja loomade saadetiste liitu toomise nõuetega (ELT L 131, 17.5.2019, lk 18).
(5) Komisjoni 28. märtsi 2022. aasta delegeeritud määrus (EL) 2022/887, millega muudetakse delegeeritud määrust (EL) 2019/625 seoses kombineeritud nomenklatuuri ja harmoneeritud süsteemi koodide ning teatavate liittoodete imporditingimustega, delegeeritud määrust (EL) 2019/2122 seoses teatavate piiripunktides tehtavast ametlikust kontrollist vabastatud kaupade ja lemmiklindudega ning delegeeritud määrust (EL) 2021/630 seoses piiripunktides tehtavast ametlikust kontrollist vabastatud liittoodetele esitatavate nõuetega (ELT L 154, 7.6.2022, lk 23).